Галтәи аспортбаза ргылан 1972 шықәсазы. Арахь шықәсык ахь ԥшьынтә аҽазыҟарақәа рзы иаауан Асовет Еидгыла иаҵанакуаз атәылақәа рҟынтә аспортсменцәа. Дара рхыԥхьаӡараҿы иҟан Европеи, Адунеи, Аолимпиатә хәмаррақәеи рчемпионцәа - Иури Филатов, Галина Крефт, Владимир Парфенович, Виталии и Леониди Ивановаа.
Аобект еилаҳаит Аԥсны Аџьынџьтәылатә еибашьра ашықәсқәа рзы. Аҭыԥантәи анхацәа, зыҩнқәеи згәарақәеи рыблыз, аспортбаза иатәыз амал еимырҵәеит. Уи аахыижьҭеи аспортбаза гәыгәҭажьны иҟоуп, акәша-мыкәша агәамсам кажьуп, аҵакырадгьыл арахә ҭоуп, амаӷ ахысны иҟоуп.
Аспорткомплекс иаҭынхеит акрыфарҭа, иахьа ахархәара амоуп қьафурҭаҵас, асовет аамҭа рныԥшуеит аҩнымаҭәеи аинтериери.
Иара убас шәаԥхьар ҟалоит:
- Арежим ӷәӷәа змаз "амшын": Аԥсны аолимпиатә ажәҩаҵшьыҩцәа шазыҟарҵоз